internet vaartha 132 Views
న్యూఢిల్లీ : చిన్నకార్ల తయారీ దిగ్గజం మారుతిసుజుకి జూన్‌ నెల విక్రయాల్లో 11శాతం క్షీణించింది. అయితే టయోటా విక్రయాలు మాత్రం 29శాతం పెరిగాయి. మారుతి సుజుకి పరంగా రెండంకెల్లో క్షీణత మొదటిసారి ఎదుర్కంది. జూన్‌నెలలో 10.2శాతం దిగజారాయి. ఎగుమతులు కూడా 45శాతం క్షీణించాయి. మారుతిక్షీణత మొత్తం ఆటోమొబైల్‌ రంగంపై ప్రభావంచూపిస్తుందని అంచనా. ఢిల్లీ కేంద్రంగా ఉన్న ఈ కంపెనీ మొత్తం 48శాతం మార్కెట్‌ వాటా తోఉంది. కంపెనీ జూన్‌ నెల విక్రయాలపరంగాచూస్తే దేశీయ మార్కెట్‌లో 92,133 యూనిట్లు విక్రయిం చింది. అంతకుముందు ఏడాది ఇదేనెలలో 1,02,626 యూనిట్లు విక్రయించింది. ఎగుమతులపరంగా కూడా 12,130 నుంచి 6707 యూనిట్లకు పడిపోయాయి. దేశీయ మార్కెట్లలో అన్నివెరైటీల వాహనాలు యుటి లిటీ వాహనాలు మినహా మిగిలిన అన్ని వెర్షన్లలో క్షీణత కనిపించింది. మొత్తంగాచూస్తే 13.9శాతం దిగజారాయి. ఏప్రిల్‌, జూన్‌పరంగా 98,840 యూని ట్లు విరకయించినట్లు తేలింది. దేశీయ విక్రయాల పరంగా చూస్తే 5.4శాతం పెరిగాయి. 3,22,340 యూనిట్లకు చేరాయి. జూన్‌నెలలో కొంత ఉత్పత్తి దెబ్బతినడంవల్ల కొంత అనిశ్చితి ఏర్పడిందని అయితే అమ్మకాల్లో వృద్ధి నమోదుచేసామని మారుతి ప్రకటించింది. కంపెనీషేర్లు బిఎస్‌ఇలో 4175 వద్దట్రేడింగ్‌ జరిగింది. ఇక జపాన్‌ ఆటోతయారీ సంస్థ టయోటా కూడా 2000సిసివాహనాలను ఢిల్లీలో నిషేధించ డం వల్ల కొంతమేర దెబ్బతిన్నా విక్రయాల్లో జూన్‌నెల పరంగా 29శాతం వృద్ధిని నమోదుచేసింది. ఏడాది కిపైగా చూస్తే మొదటిసారి రెండంకెల ప్రగతి సాధించింది. 13502 యూనిట్లను విక్రయించింది. ఇన్నోవ క్రిస్టా కొత్త వాహనంలో మరింత మద్దతునిచ్చింది. 7800 వరకూ యూనిట్లు అమ్ముడయ్యాయి.